ஆனால், இத்தகையோரைக் கண்டு பயங்கொள்ளல் ஆகாது. அதேநேரம், வீரத்தைவிட விவேகத்தை முன்னிறுத்தத் தயங்கக் கூடாது. தண்ணீரைப் பார்த்ததுமே குதிப்பது; பச்சை மலையைப் பார்த்ததுமே சரசரவென ஏற ஆரம்பிப்பது என்பதெல்லாம் அசட்டுத்துணிச்சலாகவே முடியக்கூடும். ட்ரெக்கிங் செல்ல முறையான அனுமதி பெற்று, அனுமதிக்கப்பட்ட பகுதிகளில்தான் செல்கிறோமா; காடு மற்றும் வனவிலங்குகளை எதிர்கொள்வதற்குத் தேவையான வலிமையுடன்தான் செல்கிறோமா; இயற்கைப் பேரிடர்களை எதிர்கொள்ளத் தேவையான ஆயத்தங்களுடன்தான் செல்கிறோமா என்பதையெல்லாம் உறுதிப்படுத்திக்கொள்ள வேண்டும்.